Tiger Woods á blaðamannafundi fyrir Forsetabikarinn . Getty / Daniel Pockett Forsetabikarinn í golfi er framundan á Stöð 2 Golf og þar mun reyna á Tiger Woods bæði sem kylfing og sem fyrirliða bandaríska liðsins . Arnar Björnsson skoðaði betur Forsetabikarinn sem hefst í Ástralíu í kvöld . Keppni um forsetabikarinn í golfi hefst á Royal Melbourne golfvellinum í kvöld . Þetta er í þrettánda sinn sem keppnin er haldin . Tiger Woods er fyrirliði úrvalsliðs Bandaríkjanna en Ernie Els fer fyrir heimsúrvalinu . Evrópskir kylfingar eru ekki gjaldgengir . Bandaríkjamenn hafa unnið 10 sinnum en heimsúrvalið aðeins einu sinni , árið 1998 . Jafntefli varð niðurstaðan 2003 . 12 kylfingar eru í hvoru liði en keppnin hefst með fimm leikjum í fjórbolta . Tiger Woods og Justin Thomas mæta Ástralanum Marc Leishman og Chilemanninum , Joaquín Niemann í 1. umferðinni . Niemann er 21. árs og er einn sjö kylfinga sem aldrei áður hefur tekið þátt í forsetabikarnum . Fimm nýliðar eru í úrvalsliði Bandaríkjanna . „ Ég er bjartsýnn og hef haft góða tilfinningu fyrir keppninni síðustu mánuði . Mér finnst kraftur í okkur nokkuð sem hefur vantað í síðustu bikarkeppnum . Það er ekki gaman að vera alltaf í liðinu sem tapar . Nú er tækifæri fyrir okkur og þá sérstaklega fyrir mig . Ernie Els er búinn að vinna heimavinnuna og vonandi verðum við í stuði , ég er ánægður með stemninguna hingað til “ , segir Ástralinn Adam Scott . Ricky Fowler er ánægður með fyrirliðann sinn , Tiger Woods . „ Tiger er golf „ nörd “ eins og við . Hann elskar íþróttina . Þegar tekur sér hvíld stundar hann dýfingar og þannig slappar hann af frá golfinu . Við þurfum að hafa eitthvað fyrir stafni til að hvíla okkur . Við eyðum miklum tíma í að spila , æfa eða að hugsa um golf . Það vita allir að Tiger sefur ekki mikið og við vöknum á morgnana erum við með fullt af skilaboðum frá Tiger sem hann sendir um miðjar nætur . Hann getur ekki sofið því hann er alltaf að hugsa um golfið “ , segir Ricky Fowler . Bein útsending frá fyrsta keppnisdegi byrjar á Stöð 2 golf klukkan 22.30 í kvöld . Frétt Arnars Björnssonar er hér fyrir neðan . Klippa : Sportpakkinn : Tiger Woods mætir með sitt lið til leiks í Forsetabikarnum Athugið .